Erdheja Wanê 2011

Erdheja Wanê 2011 yek ji erdhejên mezin ên li Kurdistana Tirkiyeyê rûdaye ye. Di 23ê çiriya pêşîn 2011an de, di katjimêr 13:41ê de pêkhatiye û bi qasî 25 çirke berdewam kiriye.

Navenda erdhejê 17 km ji bajarê Wanê dûr e, nêzîkî gundê Sorsoratê. Derbareyê hêza erdhejê de nêrînên cuda hene. Pirranî dibêjin hêza erdhejê 7,2 richter bûye. Erdhejê ziyana mezin da parêzegaha Wanê.

Balafirgeha Wanê jî ziyan dît û bo demekê seferên balafiran hatin rawestandin. Bi sedan avahî hilweşiyan, dibistaneke sitarê ket xwarê. Bandora erdhejê li seranserê Bakurê Kurdistanê (Îdir, Colemêrg, Riha, Erzîrom, Agirî, Mêrdîn, Amed, Mûş, Bedlîs, Qers, Êlih, SêrtNivîsa bi zimanê tirkî) rûda. Herwiha erdhej li bakurê Îsraêl, Îran, Gurcistan, Azerbaycan û Ermenistanê jî hatiye hîskirin.

 Bîlanço 

Hejmara mirovên jiyana xwe jidest dane 605 kes in û 4.152 kes jî birîndar bûne.http://www.cnnturk.com/2011/turkiye/10/27/depremin.son.bilancosu.550.olu/634592.0/index.html  li gor dema 28.10.2011 - 21.30http://www.yuksekovahaber.com/haber/afad-olu-sayisi-575e-cikti--60550.htm Li gor dema 28.10.2011 - 22:08http://firatnews.tv/index.php?rupel=nuce&nuceID=52267 11:26 / 29 çiriya pêşîn 2011Dem 30/10/2011-13:09 http://www.aknews.com/ki/aknews/3/270062/

Li gorî agahiyan (27 çiriya pêşîn 2011 - 10:00) di erdhejê de hejmara avahiyên ku bi temamî xira bûne 3713 û hejmara avahiyên ku kêm xesar dîtine 2209 in. Bi tevahî avahiyên bixesar 5922 bûn.http://www.afetacil.gov.tr/haber/haber_detay.asp?haberID=532 Li gor dema 27 çiriya pêşîn 2011 - 10:00 ew pêdandin hê bi temamî neqediya ye.

 Bertekên siyasî û civakî 

Dema erdhej pêk tê li Tirkiyeyê rojev ketina artêşa tirk bo Başûrê Kurdistanê ye. Atmosfera şer ya ku mijara sereke ya medyayê ye, li bajarên lê romî (tirk) pirranî ne riya lînçkirina kurdan li vedike.

Dema erdhej rû dide, hin ronakbîr, rojnamevan û zanayên tirkan şabûna xwe bo erdhejê tînin ziman ku çima li Kurdistanê pêkhatiye û ziyan gihîştiye kurdan. Spîker Müge Anlı di bernameyeke TVê de heqaretê li miriyan û mexdûran dike.

Di hin qoliyên alîkariyê de yên bo Wanê çûne kevir, molotof û ala Tirk derket. Ev bertek û niqaşên wê yên di raya giştî de bala etîknas û siyasetmedaran dikişîne û dibe derseke civakî.

 Alîkariyên ku ji bo erdhejzedeyan hatine komkirin 

Alîkariyên rekor yên ji bo Wanê:

 Samanyolu TV, beşên Samanyolu û digel 100 TV'yên herêmî ji bo erdhejzedeyan kampanyaya alîkariyê çêkirin û di şevekê de 35.000.000 LT (lîrayên tirkî) hatin berhevkirin.
 12 kanalên tirk hevkariyê kampanyaya alîkariyê dan destpêkirin û di şevekê de 61.000.000 LT (lîrayên tirkî) hatin berhevkirin.http://dipnot.tv/15353/Turkiye-Van-icin-tek-yurek-oldu-61-MiLYON-TuRK-LiRASi-TOPLANDi.aspx
 Ji keyê Erebistana Siûdî Evdileh bîn Evdilezîz 50.000.000 $ hatiye bexşandin.http://www.takvim.com.tr/Dunya/2011/10/27/en-kral-yardim
 Ji serokatiya Hikûmeta Herêma Kurdistanê 1.000.000 $ hatiye bexşandin.http://www.medyafaresi.com/haber/69920/guncel-barzaniden-van-depremine-1-milyon-dolar-yardim.html
 Ji bo Wanê li Kurdistanê seferberî hatiye îlankirin û ji bakur û başûrê Kurdistanê alîkarî ji bo Wanê hat.http://www.kurdshow.com/wan111.htmlhttp://www.rudaw.net/kurmanci/kurds/9904.html
 Digel wan gelek alîkarî ji bajarên Tirkiyeyê hatiye komkirin.
 Û digel van ji 35 dewletan alîkarî hatiye xwestin.

Herwiha Google ji bo ku kesên nediyar û yên di bin kavilan de mane, beşeke bi navê Google Vebînêrê Kesan (Person Finder by Google an jî bi Tirkî Google Kişi Bulucu) çêkir.http://www.google.org/intl/en/crisisresponse/van-turkey-earthquake-2011.html  Beşekî demkî ye Google ji bo gelek karesatan jî pergalekê wê rengî çêdike

 Dewletên ku ji Wanê re kon şandine 

Almanya: 500 kon, Awistriya: 32 kon, Belçîka: 400 kon, Îngilistan: 1144 kon, Danîmarka: 100 kon, Estonya: 329 kon, Tirkiye: 20.000 kon(Heyva Sor a Tirk Türk Kizilayi), Fransa: 490 kon, Îrlenda: 624 kon, Spanya: 329 kon
Swîsre: 155 konên bi pergala germkirinê, Lûksembûrg: 360 kon, Romanya: 100 kon, Slovakya: 10 - 6x26 kesan û 4x10 kesan, Slovenya: bi tenê 2 kon bo Wanê şand in.http://www.haber3.com/sadece-iki-tane-cadir-geldi--1061388h.htm#ixzz1c6dV4KWK Li gor daneyên Haber3
 Îsraêl : 7 xaniyên prefabrîk 

 Herwiha Binêrin 
 Erdheja Wanê Mijdar 2011

 Çavkanî 

Kategorî:Erdhejên li Azerbeycanê
Kategorî:Erdhejên li Bakurê Kurdistanê
Kategorî:Erdhejên li Îranê
Kategorî:Erdhejên li Kurdistanê
Kategorî:Erdhejên li Tirkiyeyê
Kategorî:Erdhejên 2011an
Kategorî:Wan
Kategorî:2011 li Tirkiyeyê